
Dyzelinis kuras Dujos Benzinas

Vidutinės degalų įsigijimo kainos 2011 -2015 metais (Eur)

2011 m.

2012 m.

2013 m.

2014 m.

2015 m.

3,93


Uždaroji akcinė bendrovė „Šakių autobusų parkas“

174273897, Aušros g.3, LT-71121 Šakiai

METINIS PRANEŠIMAS

2015 m.
      1. Įmonės būklės, veiklos vykdymo ir plėtos apžvalga, pagrindinių rizikos rūšių ir neapibrėžtumų apibūdinimas
 Uždaroji akcinė bendrovė „Šakių autobusų parkas“ įregistruota 1992 m. sausio 9 d. rejestro Nr. SP UAB 95 – 8. Tuo metu bendrovei suteiktas „Šakių valstybinis autobusų parkas“ statusas. 1995 m. rugpjūčio 19 d. įmonė reorganizuota į Specialios paskirties uždarąją akcinę bendrovę „Šakių autobusų parkas“.  2004 metais specialios paskirties statusas panaikintas. Bendrovės steigėjas – Šakių rajono savivaldybė – yra visų akcijų savininkė. Įstatinio kapitalo dydis 376 942 Eur. Bendrovė užregistruota kaip juridinis asmuo, turintis komercinį – ūkinį, finansinį, organizacinį ir teisinį savarankiškumą. UAB „Šakių autobusų parkas“ neturi dukterinių įmonių, filialų.
      Veiklos vykdymui bendrovė turi:

- Europos Bendrijos tarptautinio keleivių vežimo samdos pagrindais arba už atlygį tolimojo susisiekimo ir miesto autobusais licenciją Nr. 6001106;

- kelių transporto licenciją vežti keleivius tolimojo susisiekimo autobusais Lietuvos Respublikos teritorijoje Nr. 1001105;

- kelių transporto veiklos licenciją vežti keleivius vietinio susisiekimo maršrutais, savivaldybės teritorijoje, įvažiuojant į gretimos savivaldybės teritoriją (neįskaitant miestų savivaldybių teritorijos) Nr. 25.

      Bendrovės veikla:

- keleivių vežimas autobusais mieste ir priemiestyje;

- papildomoji ir pagalbinė transporto veikla;

- nekilnojamojo turto, priklausančio nuosavybės teise, išnuomojimas;

- variklinių transporto priemonių techninė priežiūra ir remontas.

      Bendrovei rajone tenka pagrindinis vaidmuo užtikrinant gyventojų susisiekimo poreikius, todėl jos veiklos tikslas – vykdant pelno siekiančią ūkinę komercinę veiklą, maksimaliai tenkinti Šakių rajono savivaldybės gyventojų pervežimo keleiviniu transportu poreikius. Ataskaitiniu laikotarpiu buvo aptarnaujami 6 tolimojo susisiekimo maršrutai, 37 vietinio susisiekimo maršrutai, 2 specialieji maršrutai. Keleivių pervežimui naudojami 36 autobusai.

      Bendrovė yra Lietuvos nacionalinės vežėjų automobiliais asociacijos „Linava“ narė, palaiko glaudžius dalykinius ryšius su giminingomis įmonėmis šalyje, aktyviai dalyvauja asociacijos „Linava“ veikloje, kur kartu su kolegomis sprendžia visiems šalies vežėjams svarbius klausimus.

      Įmonė dirba sudėtingomis rinkos sąlygomis, veikiama bendrų šalies ekonomikos dėsnių. Svyruojanti energetinių resursų kaina, mažėjantis keleivių skaičius bei mokumas, didėjanti konkurencija su kitais vežėjais, kylanti darbuotojų minimali mėnesinė alga apsprendžia įmonės veiklos rezultatą. 2015 metais bendrovė uždirbo 31,4 tūkst. Eur pelno. Šakių rajono savivaldybės tarybos 2014 m. gruodžio 22 d. sprendimu Nr. T – 410 nustatytas kainos už keleivių vežimą maksimalus dydis vietinio  susisiekimo maršrutais – 10,9 euro centai (su PVM) už 1 keleivio kilometrą. Nuo 2015 m. rugsėjo 1 d. priklausomai nuo nuvažiuoto atstumo bendrovė taiko nuo 0,104 Eur / km iki 0,109 diferencijuotą tarifą.

      Tolimojo susisiekimo maršrutuose bendrovė, vadovaudamasi Lietuvos Respublikos Kelių transporto kodeksu ( Žin., 2009, Nr. 154 – 6952 ), keleivių vežimo tarifus nustato pati ir nuo 2015 m. liepos 23 d., atsižvelgdama į kitų rinkos dalyvių taikomas paslaugos kainas, taikė nuo 0,076 – 0,062 Eur / km diferencijuotą tarifą.

    Ilgametė patirtis rodo, jog kaina yra tiesioginis veiksnys, sąlygojantis pervežamų keleivių skaičių. Sumažinus tolimojo susisiekimo maršrutų tarifą atskiruose maršrutuose ar jų dalyse nuo 2015 m. liepos 23 dienos, keleivių skaičius 2015 m. rugpjūčio – gruodžio mėn. padidėjo 1 029 keleiviais, kai 2015 m. sausio – liepos mėn. keleivių skaičius buvo sumažėjęs 12 615 keleivių.

UAB „Šakių autobusų parkas“ pervežtų keleivių skaičius

2011 – 2015 metais, (tūkst. kel.)
	Maršrutai
	2011m.
	2012m.
	2013m.
	2014m.
	2015m.
	2015m. lyginant su

2014m. +  -
	Struk-tūra, %

	   Tolimojo susisiekimo maršrutai
	149,1
	146,6
	153,8
	147,9
	136,4
	-11,5
	32,02

	   Vietinio susisiekimo maršrutai:
	326,8
	307,2
	297,4
	283,8
	260,7
	-23,1
	61,20

	iš to skaičiaus mokinių pavėžėjimas
	205,2
	192,1
	187,7
	178,0
	164,3
	-13,7
	38,57

	   Užsakomieji ir specialus reisas
	23,6
	28,6
	27,5
	30,8
	28,9
	-1,9
	6,78

	   Iš viso:
	499,5
	482,4
	478,7
	462,5
	426,0
	-36,5
	100


Pastaba: - sumažėjimas; + padidėjimas.

     Viena didžiausių problemų yra keleivių mažėjimas, kurį įtakoja mažėjantis gyventojų skaičius, išaugęs lengvųjų automobilių skaičius, konkurencija su kitais vežėjais, apsirūpinusiais naujesne, techniškai patikimesne technika, nelegali keleivių vežimo veikla, papildomi seniūnijų ir  „geltonieji“ mokykliniai autobusai. 2015 metais, lyginant su 2014 metais, 14 773 sumažėjo pervežamų mokinių skaičius. Nežiūrint to, keleivių pervežimo paslaugos paklausa išlieka, nes per praėjusius metus UAB „Šakių autobusų parkas“ paslaugomis naudojosi 426,0 tūkst. keleivių.

                2. Finansinių ir nefinansinių veiklos rezultatų analizė

      Viena iš bendrovės valdymo sistemos funkcijų yra finansinės veiklos analizė, kuri leidžia nustatyti bendrovės veiklos finansinius aspektus, įvertinti esamą padėtį ir ateities perspektyvas, leidžia priimti optimalius ir racionalius valdymo sprendimų variantus. Finansinė analizė bendrovėje atliekama, remiantis apskaitos informacija, kuri padeda laiku atskleisti pačios veiklos ir bendrovės padalinių darbo trūkumus, numatyti jų šalinimo ir veiklos efektyvumo didinimo priemones. Analizuojant atskleidžiami vidiniai rezervai ir galimybės efektyviau dirbti, racionaliau naudoti materialinius, darbo ir finansinius išteklius.

      2015 ataskaitinių metų bendros pajamos, įskaitant priemiesčio nuostolių kompensaciją – 1 002 432 Eur, kai tuo tarpu sąnaudos pajamų uždirbimui – 963 504 Eur. Ataskaitinių metų rezultatas – pelnas 38 928 Eur. Pelno mokestis 7 492 Eur, grynasis rezultatas, pelnas – 31 437 Eur. 2015 m. pajamos iš keleivių pervežimo, įskaitant kompensaciją, sudarė 918 115 Eur ir, lyginant su 2014 m., sumažėjo 40 740 Eur.

      Šakių rajono savivaldybė, vadovaudamasi Vietos savivaldos įstatymo (Žin., 1994, Nr. 55 – 1049; 2008, Nr. 113 – 4290) 6 straipsnio 33 punktu ir Kelių transporto kodekso (Žin., 1996, Nr. 119 – 2772) 4 straipsnio 3 dalimi bei 17 – 1 straipsniu, 2013 m. kovo 28 d. sprendimu Nr. T – 111 patvirtino 37 bendrus interesus tenkinančius vietinio reguliaraus susisiekimo maršrutus, kuriuos aptarnauti įpareigota bendrovė. Pagal pasirašytą sutartį dėl maršrutų aptarnavimo ir nuostolių, susidariusių aptarnaujant šiuos maršrutus, kompensavimo, imonei kompensuojami nuostoliai, patirti vykdant keleivių pervežimo kelių transportu viešųjų paslaugų įsipareigojimus. Tam ataskaitiniais metais savivaldybė skyrė 173 024 Eur arba 1 739 Eur mažiau nei 2014 metais.
      3. Aplinka ir personalo klausimai

      3.1. Ekonominės sąlygos

Didelę įtaką bendrovės veiklai turi naudojamų autobusų techninė būklė ir jų ekonomiškumas. Maršrutų aptarnavimui naudojami Evobus, Setra, Isuzu, Skania, Mercedes Benz, Man, Daf, Hyundai, Neoplan, Autosan ir Paz markės autobusai, kurių vidutinis amžius – 17,5 metų. Iš 36 bendrovės turimų autobusų 28 visiškai nusidėvėję. Naujiems autobusams įsigyti bendrovė finansinių galimybių neturi, todėl didelį dėmesį skiria eksploatuojamų autobusų priežiūrai ir remontui. Bendrovėja yra autobusų remontui ir jų techniniam aptarnavimui reikalinga gamybinė bazė, todėl beveik visi remonto darbai atliekami savo jėgomis, išskyrus gedimus, kurių šalinimui reikalinga speciali įranga ar ypač aukštos kvalifikacijos specialistai. Tokių tipų gedimų šalinimą atliekame specializuotose įmonėse.
UAB „Šakių autobusų parkas“ naudojami autobusai

	Autobuso charakteristika
	Auobuso talpa / Metai
	Skaičius, vnt.
	Sruktūra, %

	
	Nuo 14 iki 30 sėdimų vietų
	12
	33,3

	         Pagal talpą
	Nuo 30 iki 40 sėdimų vietų
	13
	36,1

	
	Nuo 40 iki 50 sėdimų vietų
	7
	19,4

	
	Nuo 50 iki 60 sėdimų vietų
	4
	11,2

	
	Iki 5 metų
	-
	-

	Pagal pagaminimo metus
	Nuo 6 iki 10 metų
	6
	16,7

	
	Nuo 11 iki 15 metų
	5
	13,9

	
	Daugiau nei 15 metų
	25
	69,4

Autobusų parko atnaujinimas vykdomas ir kita kryptimi – pagal finansines galimybes įsigyjant naujesnius autobusus. 2015 metais bendrovė iš apyvartinių lėšų įsigijo vieną 2007 m. gamybos Isuzu markės 28 vietų autobusą. Autobuso įsigijimo savikaina 46 200 Eur.

UAB „Šakių autobusų parkas“ 2015 m. įsigytas autobusas

      3.2.Politinė aplinka

      Per UAB „Šakių autobusų parkas“ savivaldybė vykdo socialinę politiką – teikia pervežimo paslaugas gyventojams, įskaitant ir tam tikrų socialiai pažeidžiamų segmentų gyventojus (studentus, moksleivius, pensininkus, neįgaliuosius), kuriems taikomos atitinkamų lengvatų rūšys. Šių kategorijų keleiviai 2015 m. sudarė 65 % nuo visų pervežtų keleivių. Be to, savivaldybė dalinai reguliuoja tiek teikiamų paslaugų apimtis, tiek ir jų kainas. Tai neišvengiamai įtakoja bendrovės veiklą ir jos rezultatus. Betarpiškai bendrovę veikia ir kiti išoriniai veiksniai: infliacija, užimtumas, ekonominis augimas ar smukimas, gamybos veiksnių kainos (degalai, darbo užmokesčio lygis), gyventojų vartojimo pokyčiai ir kt.

      UAB „Šakių autobusų parkas“ yra pagrindinis keleivių vežėjas Šakių rajone. Tačiau keleivių pervežimo rinka tenka dalintis su vietiniais vežėjais ir kitų miestų autobusų parkais, kurių tolimojo susisiekimo maršrutai eina per Šakių rajoną. Todėl, norėdami būti konkurencingi, nuolat tiriame padėtį rinkoje bei siekiame numatyti tolesnes bendrovės veiklos kryptis, sukaupti duomenis apie konkurentus, jų teikiamas paslaugas, kainas, išsiaiškinti vartotojų poreikius. Taip pat išskiriame ir savo problemas bei silpnąsias puses, jas analizuojame ir darome išvadas, padedančias priimti sprendimus.

      Siekdami pritraukti klientus, didelį dėmesį skiriame jų aptarnavimo kultūrai, kokybei bei paslaugų viešinimui. Norėdami išlikti konkurencingi su kitais vežėjais, taikome diferencijuotus tarifus.

      Keleivių patogumui nuo 2012 metų veikia bendrovės internetinė svetainė www.sakiuap.lt, kurioje skelbiama visa būtina informacija: maršrutų tvarkaraščiai, pravažiuojančių autobusų išvykimo laikai, teikiamos paslaugos ir jų kainos, kontaktinė informacija, įmonės darbo užmokesčio rodikliai, planuojami pakeitimai ir kitos naujienos.

      3.3.Techniniai ir technologiniai veiksniai 
      2015 metais bendrovė įsigijo ilgalaikio materialaus turto, kurio įsigijimo savikaina 62 330 Eur. Tai Isuzu markės, 28 vietų 2007 m. gamybos autobusas, kurio įsigijimo savikaina – 46 200 Eur. 2011 m. gamybos VW Passat markės lengvasis automobilis už 11 500 Eur, vaizdo stebėjimo kameros – 2 520 Eur, žibintų reguliavimo stendas už 359 Eur  ir kitas turtas – 1 751 Eur.

      Įmonės veikloje naudojamas ir nusidėvėjęs ilgalaikis materialus turtas:

transporto priemonės

599 202,67 Eur

pastatai ir statiniai

147 907,66 Eur

kiti įrengimai

    3 423,88 Eur

kita įranga


  35 959,50 Eur

kiti įrankiai


    2 662,00 Eur

      Bendrovėje nematerialaus turto įsigijimo savikaina ataskaitiniais metais yra 898 Eur. Nematerialaus turto amortizacija 2015 metais sudarė 50 Eur, likutinė vertė – 851 Eur. Įmonės veikloje naudojamas visiškai amortizuotas ilgalaikis nematerialus turtas – tai kompiuterinės programos bei licencijos.

      3.4. Ekologiniai veiksniai

      Bendrovės gamybinių teršalų pobūdį ir kiekius lemia transporto priemonės, kurios naudoja dujas, benziną ir dyzelinius degalus. Naujai įsigyjami autobusai, kuriuose sumontuoti varikliai, atitinkantys Europos Tarybos direktyvos 91/542/EEB ne mažesnius kaip EURO II arba EURO III reikalavimus, turi teigiamą poveikį aplinkai – mažėja jos tarša, atitinkamai dėl to bendrovei mažėja mokesčiai už aplinkos taršą.

      Tokios žaliavos, kaip liuminescencinės lempos, tepalo filtrai, padangos ir kitos žaliavos, turinčios poveikį aplinkai, yra išvežamos utilizacijai. Baudų už aplinkos teršimą įmonei netenka mokėti. 

      3.5. Personalas

      2015 metais bendrovėje dirbo 61 darbuotojas. Ūkinę veiklą finansiniais metais organizavo ir vykdė bendrovės vadovas – direktorius. Bendrovės valdymo personalą be direktoriaus sudarė 8 darbuotojai: techninio skyriaus viršininkas, kuris yra ir direktoriaus pavaduotojas, vyr. buhalterė, ekonomistė, dvi apskaitos darbuotojos bei eismo saugumo ir saugaus darbo inžinierius, vadybininkas ir sekretorė  - kadrų inspektorė - kasininkė. Be jau minėtų darbuotojų bendrovėje dirbo 26 vairuotojai – konduktoriai – šaltkalviai, 15 žmonių sudarė automobilių remonto dirbtuvių aptarnaujantį personalą, 8 – autobusų stoties aptarnaujantį personalą. Kontrolę vykdė 1 darbuotojas.

      2015 metais nuolatinio darbuotojų trūkumo nebuvo, tačiau, atsižvelgiant į darbo rinką ir rajono padėtį, kvalifikuotų darbuotojų rasti darosi sudėtinga. Pagrindinė priemonė, leidžianti neprarasti kvalifikuotų ir gabių darbuotojų, konkuruojant su kitomis įmonėmis, yra atlyginimų dydis. Esant mažam atlyginimui, didėja darbuotojų kaita, kuri turi neigiamos įtakos paslaugų kokybei.

      3.6.Kitos svarbios sąlygos

      Taupant lėšas, moksleivių vasaros atostogų metu bei švenčių dienomis, dauguma maršrutų nutraukiami. Nedarbo dienomis maršrutų aptarnavimui parenkami autobusai su mažesnėmis sąnaudomis (pvz. degalų).
      Bendradarbiaudami su Marijampolės teritorinės darbo biržos Šakių skyriumi ir Šakių rajono savivaldybe, įmonė dalyvavo Darbo rinkos politikos rengimo ir įgyvendinimo programoje. Šios programos vykdymui buvo skirta 4 691 Eur lėšų ir bendrovėje įdarbinti 4 žmonės. Aštuoni vairuotojai dalyvavo periodiniuose transporto priemonių, skirtų keleiviam vežti, vairuotojų mokymuose, juos išklausė ir gavo pažymėjimus.

      4.Metinės finansinės ataskaitos

      Bendros įmonės pajamos, įskaitant vietinio susisiekimo maršrutų nuostolių kompensaciją, ataskaitiniais metais sudarė 1 002 432 Eur, kai tuo metu sąnaudos pajamų uždirbimui – 963 504 Eur. Ataskaitinių metų grynas rezultatas – 31 437 Eur pelnas.

      2015 metais pajamos iš keleivių pervežimo, įskaitant kompensaciją už nuostolius sudarė 918 115. Lyginant su 2014 metais, šios pajamos sumažėjo 40 740 Eur.

      Vietinio susisiekimo maršrutai 2015 metais davė 344 212 Eur pajamų. Įmonės veiklos rezultatus didele dalimi lemia pajamos už mokinių vežimą į mokyklas ir atgal. 2015 metais pajamos už moksleivių vežimą rajono savivaldybėje siekė 194 978 Eur. Lyginant su 2014 metais (pajamų gauta 203 772 Eur), šios pajamos sumažėjo 8 794 Eur. 2015 metais moksleivių pervežta 169 546 arba 12 606 mažiau negu 2014 metais (182 152 moksleiviai).

      Finansiniais metais iš keleivių, turinčių važiavimo lengvatą, vietinio susisiekimo maršrutuose gauta 48 398 Eur pajamų arba 1 619 Eur mažiau nei 2014 metais (50 017 Eur). Šios kategorijos keleivių 2015 metais pervežta 44 101, t.y. 6 014 keleiviais mažiau, lyginant su 2014 metais (50 115 keleiviai).

      Iš tolimojo susisiekimo maršrutų 2015 metais gauta 400 878 Eur pajamų ir patirta 410 322 sąnaudų. Nuostolis – 9 444 Eur. Rezultatas pablogėjo 4 124 Eur. Pajamos už keleivių, turinčių transporto lengvatas, pervežimą 2015 metais sudarė 99 521 Eur, 2014 metais – 107 541 Eur,  t.y. 8 020 Eur mažiau. Tolimojo susisiekimo maršrutais ataskaitiniais metais keleivių pervežta 11 586 (136 358) mažiau nei 2014 metais (147 944). Keleivių, turinčių lengvatas, pervežta 5 425 (9,1%) mažiau, lyginant su 2014 metais (2015 m. – 54 183, 2014 m. – 59 608).

      Be keleivių pervežimo patvirtintais vietinio ir tolimojo susisiekimo maršrutais, autobusų parkas vykdo ir kitą įmonės įstatuose numatytą veiklą: veža keleivius užsakomaisiais ir specialiais reisais,  užsiima smulkių siuntų pervežimu, nuomoja patalpas, atlieka transporto priemonių remontą ir kt. Pajamos iš šios veiklos ataskaitiniais metais sudarė 83 876 Eur arba, lyginant su 2014 metais, sumažėjo 17 723 Eur. Didžiausia dalis pajamų gauta iš specialių ir užsakomųjų reisų – 52 862 Eur,  t.sk.: iš specialaus reiso UAB „Fleming baldai“ – 26 640 Eur, UAB „Eglėšakis“ – 5 355 Eur. Smulkių siuntų pervežimo paklausa didėja. 2015 m. pajamos už siuntas siekė 6 870 Eur, kai tuo tarpu 2014 m. - 6473Eur, 2013 m. - 5 566 Eur.

      Svarbus rodiklis įmonės veiklos rezultatui yra degalų kainų pokyčiai. 2015 metais degalų sąnaudos sudarė 206 810 Eur, 2014 metais – 250 657 Eur. Degalų sąnaudos sumažėjo 43 847 Eur. Tam įtakos turėjo ne tik ženkliai sumažėjusi pirkimo kaina, bet ir bendrovės administracijos vykdoma degalų sunaudojimo kontrolė. Vidutinė dyzelinio kuro pirkimo kaina ataskaitiniais metais buvo 0,912 Eur / l  (su PVM) arba 19,93 % mažesnė nei 2014 metais (1,139 / l). Vidutinė dujų pirkimo kaina 2015 metais – 0,424 Eur / l, arba 28,98 % mažesnė negu 2014 metais (0,723 Eur / l). Administracija nuolat tikrina, kaip ir kiek naudojama degalų atskiruose maršrutuose, taip pat tikrinama vairuotojų – konduktorių – šaltkalvių atsakomybė ir sąžiningumas naudojant materialines vertybes bei medžiagas. Atlikus degalų matavimus autobusų bakuose ir pakoregavus degalų normas, 2015 m. sutaupyta 2 713 l degalų arba 1 918 Eur. 

      Dyzelino kainos mažėjimas teigiamai veikė bendrą rezultatą. Degalų sąnaudos keleivių pervežimo savikainoje sudarė 26,71 %, kai 2014 m. – 31,30 %.

      Darbo užmokesčio sąnaudos 2015 metais didėjo. Vidutinis įmonės darbo užmokestis 2015 metais sudarė 551 Eur, kai tuo tarpu 2014 metais – 518 Eur. Autobusų vairuotojų – konduktorių – šaltkalvių atitinkamai 568 Eur  2015 metais ir 527 Eur 2014 metais arba padidėjo 41 Eur.

      Darbo užmokesčio ir socialinio draudimo sąnaudos keleivių pervežimo savikainoje sudarė 54,4%, 2014 m. – 51.4 %. Darbuotojų skaičius kito nežymiai: nuo 67 2014 metais sumažėjo iki 61 – 2015 metais. 

       Ataskaitiniais metais didėjo ilgalaikio turto nusidėvėjimo sąnaudos dėl naujai pradėtų eksploatuoti įrengimų.

Sąnaudų dinamika 2012 – 2015 metais, (Eur)

       Veiklos sąnaudose remonto išlaidos sudarė 50 585 Eur ir, lyginant su 2014 metais, šios sąnaudos padidėjo 4 675 Eur.

      Didelį dėmesį kreipiame į vairuotojų darbo kontrolę bilietuojant keleivius. Tuo tikslu samdoma kontrolės bendrovė 2015 m. atliko 186 patikrinimus, o bendrovės kontrolierė - 893 patikrinimus. Vairuotojų darbą maršrutuose tikrina ir administracijos darbuotojai.   Kitos sąnaudos (įvažiavimai į autobusų stotį, elektra, mokėjimai advokatams ir kt.)  2015 metais, lyginant su 2014 metais, padidėjo 5 613 Eur. Veiklos mokesčių sąnaudose didžiausia dalis tenka mokesčiams už naudojimąsi keliais (transporto priemonių naudotojų mokestis) – 5 868 Eur, šios sąnaudos sumažėjo 1 375 Eur, lyginant  su 2014 metais (7 243 Eur).

      Atsargų likučiai 2015 metais, lyginant su 2014 metais, sumažėjo 5 158 Eur ir ataskaitinio laikotarpio pabaigoje sudarė 28 145 Eur.

      Skolos tiekėjams už pirktas prekes bei paslaugas 2015 metų pabaigoje sudarė 8 751 Eur arba sumažėjo 15 685 Eur, lyginant su 2014 m. Tai trumpalaikės skolos, kurių mokėjimo terminas kitas mėnuo arba kaip numatyta sutartyse.

      Mokesčius bendrovė į valstybės biudžetą mokėjo laiku ir įsiskolinimų ataskaitinio laikotarpio pabaigoje neturėjo. 2015 metais sumokėjo: Sodros – 148 912 Eur, gyventojų pajamų – 41 502 Eur, aplinkos teršimo – 1 070 Eur, žemės nuomos – 2 145 Eur. Pridėtinės vertės mokesčio bendrovė sumokėjo tik 6 461 Eur, kadangi nuo 2013 m. sausio 1 d. keleivių pervežimo veiklai buvo taikoma LR Seimo patvirtintas lengvatinis 9 % PVM tarifas.

      Nuosavo kapitalo vertė ataskaitiniu laikotarpiu padidėjo 31 437 Eur.

      5.Savos akcijos

      Bendrovė savo akcijų neturi.

      6.Filialai ir atstovybės 
      Filialų ir atstovybių uždaroji akcinė bendrovė neturi.

      7.Svarbūs įvykiai

      Bendrovėje svarbių įvykių, reikalaujančių aptarti metiniame pranešime, ataskaitiniais metais nebuvo.

      8.Veiklos planai ir prognozės

      Bendrovei, kurios pagrindinė veikla – keleivių vežimas kelių transportu vietinio, tolimojo susisiekimo maršrutais bei vežimas užsakomaisiais ir specialiaisiais reisais, tenka svarbus vaidmuo užtikrinant Šakių rajono ir šalies gyventojų susisiekimo poreikius. UAB “Šakių autobusų parkas” darbuotojai gerai supranta, kad gyventojai šiandien kelia aukštus reikalavimus, individualios susisiekimo priemonės jiems tampa vis prieinamesnės ir tuo pačiu konkurencingesnės visuomeninėms transporto priemonėms. Todėl pagrindine ir svarbiausia bendrovės užduotimi ir toliau išlieka vietinio ir tolimojo susisiekimo maršrutų tinklo optimizavimas, t. y. keleivių srautų tyrimas, tuščios ridos mažinimas, optimalaus vairuotojų – konduktorių – šaltkalvių skaičiaus ir jų darbo laiko nustatymas, ekonomiškiausių autobusų skyrimas didžiausios ridos maršrutų aptarnavimui, ekonomiškesnių autobusų įsigijimas, palaipsniui atsisakant didelės talpos neekonomiškų autobusų. Įsigijus naujesnių, modernių ir komfortabilių autobusų, bendrovė stengsis išsilaikyti konkurencinėje keleivinio transporto rinkoje. 

      Bendrovė ir toliau ieškos būdų kaip, panaudojant turimus resursus, teikti įvairesnes paslaugas įmonėms ir pavieniams asmenims, gaunant už tai papildomų pajamų.

      Bendrovė stengsis būti konkurencinga keleivių vežėjų rinkoje, teikdama visapusiškai kokybiškas paslaugas, sieks, kad kiekvienas klientas jaustųsi kuo patogiau ne tik autobuse, bet ir autobusų stotyje. Didelį dėmesį skirsim paslaugų reklamai.

      Esant finansinėms galimybėms, bendrovė planuoja atlikti dalinį autobusų stoties  remontą, pakeisti dyzelinių degalų išpilstymo kolonėlę degalinėje. Kaip ir kiekvienais metais, bus tęsiami autobusų parko teritorijų tvarkymo darbai, darbuotojų mokymai.

